भारतीय मुक्केबाज गौरव सोलंकी ने पुरुषों के 52 किलोवर्ग स्पर्धा के क्वार्टर फाइनल में जगह बना ली है. गौरव ने अंतिम-16 दौर में घाना के अकिमोस अनांग एम्पियाह को एकतरफा रहे मैच में 5-0 से मात दी. घाना के अकिमोस को गौरव के आगे कमजोर देखा जा रहा था. वह गौरव के पंचों का सामना नहीं कर पा रहे थे. ऐसे में उन्होंने भारतीय मुक्केबाज के आगे घुटने टेक दिए. गौरव का सामना अब क्वार्टर फाइनल मुकाबले में पापुआ न्यू गिनी के मुक्केबाज चार्ल्स केइमा से होगा.